proxectonos/corpus_dominio_legal_administrativo_tmp huggingface dataset:
12/05/2014 | Administración LocalProvincial
Deputación Provincial da Coruña
Área de Desenvolvemento Económico, Turismo e Medio Ambiente. Sec. de Promoción e Desenv. Turístico
Resolución provisional de concesión de subvencións correspondentes ao programa FOENIA2014: convocatoria do programa de subvencións dirixido a entidades para investimentos de promoción económica, durante o ano 2014

O Presidente desta Corporación, por resolución da Presidencia nº 7.865 do 6 de maio de 2014, aprobou a concesión provisional de subvencións, correspondentes ao programa FOENIA2014: Convocatoria do programa de subvencións dirixido a entidades para investimentos de promoción económica, durante o ano 2014, o que se fai público para os efectos establecidos na base 1 das Bases reguladoras xerais das convocatorias de subvencións dirixidas a entidades, da Deputación Provincial da Coruña.1.- Non admitir as solicitudes que figuran no Anexo 1, polos motivos que se indican.2.- Conceder provisionalmente as subvencións as entidades que se relaciona no Anexo 2, polos importes que se indican, con cargo á partida orzamentaria 0510/414B/781, sendo o importe total proposto de 262.878,96€. 3.- Conceder provisionalmente as subvencións aos concellos/entidades que se relacionan no Anexo-3, condicionadas a solucionar os motivos que se indican.4.- Publicar a presente resolución provisional no Boletín Oficial da Provincia, co que se entenderá notificada aos interesados, de acordo co establecido no art.59.6. b) da Lei 30/1992, de réxime xurídico das administracións públicas e do procedemento administrativo común. A título informativo, publicar esta resolución no taboleiro de edictos e na páxina web da Deputación.6.- Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os solicitantes poidan aceptar ou desistir da subvención e, se é o caso, presentar solicitude de reformulación ou de cambio de obxecto da subvención, presentar alegacións ou presentar emenda de erros. Transcorrido devandito prazo de 10 días sen que por parte dos solicitantes se houbese aceptado ou desistido da subvención e, se é o caso, presentado emenda dos erros advertidos, teranse por desistidos da petición de subvención ditándose resolución conforme ao disposto no artigo 42 da citada Lei 30/1992.7.- A presente resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos. Total 123.534,35€ Total 262.878,96€ Total 73.991,65€ A Coruña, 8 de maio de 2014 O PRESIDENTE, O SECRETARIO, Diego Calvo Pouso José Luis Almau Supervía
12/05/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.44155. Circuíto de coches

OBRAS FREIVIPE S. L., solicita de Augas de Galicia por atoparse nas marxes do río Calvelo, a autorización de obras, na parcela 86,225,459 e 460, polígono 190, no lugar de Ribeira, parroquia de Rus, Concello de Carballo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.44155. As obras solicitadas consisten na adecuación de parcelas para o seu uso como Centro deportivo do motor; mediante a construción de pistas para a practica de vehículos de motor. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 23 de abril de 2014 O xefe do servizo territorial Néstor Rodríguez Arias
12/05/2014 | Administración LocalProvincial
Deputación Provincial da Coruña
Área de Desenvolvemento Económico, Turismo e Medio Ambiente. Sec. de Promoción e Desenv. Turístico
Resolución provisional de concesión de subvencións correspondentes ao programa FO028A: subvencións de agricultura dirixido as entidades asociativas agrarias e labregas para actividades durante o ano 2014

O Presidente desta Corporación, por resolución nº 7.848 de 06/05/2014, aprobou a concesión provisional de subvencións correspondentes ao programa FO028A: Convocatoria do programa de subvencións de agricultura dirixido ás entidades asociativas agrarias e labregas da provincia da Coruña para actividades durante o ano 2014, o que se fai público para os efectos establecidos na base 1 das Bases reguladoras xerais das convocatorias de subvencións dirixidas a entidades, da Deputación Provincial da Coruña.1.- Non admitir as solicitudes que figuran no Anexo 1, polos motivos que se indican.2.- Conceder provisionalmente as subvencións ás entidades que se relacionan no Anexo 2, polos importes que se indican, con cargo á partida orzamentaria 0510/414A/481, sendo o importe total proposto de 103.703,30€. 3.- Conceder provisionalmente as subvencións ás entidades que se relacionan no Anexo 3, condicionadas a solucionar os motivos que se indican.4.- Publicar a presente resolución provisional no Boletín Oficial da Provincia, co que se entenderá notificada aos interesados, de acordo co establecido no art.59.6. b) da Lei 30/1992, de réxime xurídico das administracións públicas e do procedemento administrativo común. A título informativo, publicar esta resolución no taboleiro de edictos e na páxina web da Deputación.5.- Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os solicitantes poidan aceptar ou desistir da subvención e, se é o caso, presentar solicitude de reformulación ou de cambio de obxecto da subvención, presentar alegacións ou presentar emenda de erros. Transcorrido devandito prazo de 10 días sen que por parte dos solicitantes se houbese aceptado ou desistido da subvención e, se é o caso, presentado emenda dos erros advertidos, teranse por desistidos da petición de subvención ditándose resolución conforme ao disposto no artigo 42 da citada Lei 30/1992.6.- A presente resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos. A Coruña, 8 de maio de 2014 O presidente O secretario Diego Calvo Pouso José Luis Almau Supervía Total: 103.703,30€
12/05/2014 | Administración LocalMunicipal
Carballo
Anuncio de aprobación inicial da Ordenanza fiscal n.º 22

ANUNCIO Ordenanzas: ordenanzas fiscais Imposición e ordenación. Aprobación inicial da imposición e ordenación da Ordenanza fiscal n.º 22, reguladora das taxas pola utilización das instalacións deportivas municipais e a prestación de servizos deportivos nas mesmas. O Pleno da Corporación, na sesión ordinaria do 28 de abril de 2014 adoptou, entre outros, o acordo seguinte: Primeiro. –Acordar a imposición das taxas pola utilización privativa e o aproveitamento especial das instalacións deportivas municipais, e pola prestación de servizos deportivos nas mesmas. Segundo. –Aprobar inicialmente a Ordenanza fiscal n.º 22, reguladora das taxas pola utilización privativa e o aproveitamento especial das instalacións deportivas municipais, e pola prestación de servizos deportivos nas mesmas, consonte ao texto anexo á presente proposta. Terceiro. –Abrir o período de exposición pública da devandita Ordenanza fiscal, consonte ao previsto nos arts.15 e seguintes do Real decreto lexislativo 2/2004, do 5 de marzo, polo que se aprobou o texto refundido da Lei reguladora das facendas locais, por un período de 30 días hábiles, a contar desde o día seguinte ao da inserción do anuncio de adopción do dito acordo no Boletín Oficial da Provincia, durante o cal todos os interesados poderán presentar cantas suxestións ou alegacións estimen convintes ao seu dereito. Cuarto. –Ordear a publicación deste acordo no B. O. P. e nun dos diarios de maior difusión na provincia. Quinto. –Advertir de que, de non se teren presentado alegacións durante o período antes sinalado, o presente acordo entenderase elevado a definitivo, sen precisar de novo acordo plenario, procedéndose á publicación do anuncio de tal aprobación definitiva no B. O. P., e entrando en vigor a imposición e a Ordenanza fiscal n.º 22 ao día seguinte ao da devandita publicación. Sexto. –Na mesma data en que entre en vigor a Ordenanza fiscal n.º 22, quedará derrogada, e sen efecto algún, a Ordenanza n.º 22, dos prezos públicos pola utilización das instalacións deportivas municipais. Carballo, 29 de abril de 2014. O ALCALDE Asdo.: Evencio Ferrero Rodríguez
12/05/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Modificación da concesión DH. A15.42375

Por resolución do 17/10/2013 da Dirección de Augas de Galicia outorgouse unha concesión ao Instituto Benéfico Social Padre Rubinos dun volume máximo anual de 2.465 m³/ano procedentes dunha captación de augas subterráneas. Polo incremento da superficie axardinada, solicitan unha modificación dos caudais concedidos ata un volume máximo anual de 6.625 m³. SOLICITANTE: Instituto Benéfico Social Padre Rubinos CAUDAL INSTÁNEO: 1 litro/segundo DESTINO: Fluxores de aparatos sanitarios e rega de 8000 m² ORIXE: Augas subterráneas na parcela LUGAR: Parcela municipal QG-S2.01 (linda con Ronda de Outeiro) PARROQUIA: Visma (San Pedro) CONCELLO: Coruña (A) O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presenta-las súas reclamacións, durante o prazo sinalado, no Concello de A Coruña, ou nas oficinas deste Servizo, situadas no Edificio Administrativo de Monelos, Planta 9ª A Coruña, onde se encontra exposto o expediente de que se trata, para que poida ser examinado por quen o desexe. A Coruña, 24 de abril de 2014 O Xefe do Servizo Zona Galicia Norte Valeria Cristina Dargel Pomares
12/05/2014 | Administración LocalMunicipal
Coirós
Aprobación inicial Ordenanza Municipal Sevizo Axuda no Fogar (SAF)

O Pleno da Corporación Municipal deste Concello, en sesión realizada o vinte e oito de abril de dous mil catorce, adoptou acordo de aprobación da Ordenanza Municipal do Servizo de Axuda no Fogar do Concello de Coirós (SAF). De conformidade co artigo 17 do RDL 2/2004 do 5 de marzo e co artigo 49 da Lei 7/1985, de 2 de abril, o devandito acordo e expediente queda exposto ó público durante o prazo de 30 días, durante os cales os interesados poderán examinalo e presentar as reclamacións que consideren oportuno. Se non se presentasen reclamacións ou alegacións ao mesmo considerarase definitivamente aprobada. Coirós, 2 de maio de 2014. O ALCALDE, Asdo.: Francisco Quintela Requeijo.
12/05/2014 | Administración LocalMunicipal
Padrón
Edicto de retribucións brutas a percibir por diversos cargos

EDICTO O Pleno da Corporación municipal de Padrón, en sesión ordinaria realizada en primeira convocatoria o vinte e catro de abril de dous mil catorce, adoptou o acordo que literalmente se transcribe a continuación: <<5. MODIFICACIÓN DO ACORDO DO PLENO DA CORPORACIÓN MUNICIPAL POLO QUE SE RECOÑECE E APROBA A DEDICACIÓN EXCLUSIVA E A FIXACIÓN DAS RETRIBUCIÓNS BRUTAS A PERCIBIR POR DIVERSOS CARGOS (.) Primeiro. –Modificar o acordo do Pleno da Corporación Municipal adoptado no punto 4.º da orde do día que acompañou á convocatoria da sesión extraordinaria celebrada o 12 de xullo de 2011, polo que se acorda o recoñecemento e aprobación da dedicación exclusiva para diversos cargos e a fixación das súas retribucións brutas, no senso de cambiar as mencións feitas ao segundo tenente de alcalde polo terceiro tenente de alcalde, de tal xeito que, a partir da data de adopción do presente acordo, quedará redactado do seguinte xeito: <<Primeiro. –O recoñecemento e aprobación da dedicación exclusiva para os seguintes cargos: – (.) – Terceiro tenente de alcalde. Segundo. –Fixar as seguintes retribucións brutas a percibir en doce pagas ordinarias máis dúas pagas extraordinarias anuais polo mesmo importe: – (.) – Terceiro tenente alcalde: 22.000,00 €/anuais>> Segundo. –Ordenar a pubicación do presente acordo no Boletín Oficial da Provincia e no taboleiro de anuncios do Concello, ao abeiro do disposto no artigo 75.5 da LBRL e notificalo ás e aos interesados, coa indicación de que pon fin á vía administrativa e contra o cal poderase interpoñer, potestativamente, recurso de reposición ante o mesmo órgano que o ditou, no prazo dun mes contado dende o día seguinte ao de recepción da notificación da presente ou dende a súa publicación, ou ben, directamente, recurso contencioso-administrativo ante o Xulgado do Contencioso-Administrativo co-rrespondente no prazo de dous meses, contados desde a mesma data, sen prexuízo de que se poida interpoñer calquera outro recurso que se estime pertinente. Terceiro. –Dar conta do acordo que adopte o Pleno á secretaria e á interventora municipais.>> Padrón, 5 de maio de 2014. O alcalde Asdo.: Antonio Fernández Angueira
12/05/2014 | Administración LocalMunicipal
Carballo
Anuncio de aprobación inicial do Regulamento do Consello Deportivo e Ordenanza de uso de instalacións deportivas municipais

ANUNCIO Ordenanzas: aprobación inicial. Aprobación inicial do Regulamento do Consello Deportivo Municipal do Concello de Carballo. Aprobación inicial do Regulamento do réxime xurídico, xestión, uso e utilización das instalacións deportivas de titularidade do Concello de Carballo. O Pleno da Corporación, na sesión ordinaria do 28 de abril de 2014 adoptou, entre outros, os seguintes acordos: 1.–A aprobación inicial do Regulamento do Consello Deportivo Municipal do Concello de Carballo.2.–A aprobación inicial do Regulamento do réxime xurídico, xestión, uso e utilización das instalacións deportivas de titularidade do Concello de Carballo Sométense ambos os dous expedientes a exposición pública por un prazo de 30 días, contados a partires do seguinte ao da publicación do anuncio de aprobación inicial no Boletín Oficial da Provincia, para que os interesados poidan presentar as alegacións que consideren oportunas. De non se presentaren alegacións durante o devandito prazo, as devanditas normas entenderanse aprobadas definitivamente sen precisar de novo acordo plenario, e entrarán en vigor unha vez transcorrido o prazo previsto no art.65.2 da Lei 7/1985, do 2 de abril, reguladora das bases do réxime local, contado desde o día seguinte ao da publicación dos respectivos anuncios das súas aprobacións definitivas no B. O. P. Carballo, 29 de abril de 2014. O ALCALDE Asdo.: Evencio Ferrero Rodríguez
12/05/2014 | Administración LocalMunicipal
Santiago de Compostela
Área de Servizos Sociais
Publicación de notificacións de expedientes sancionadores por infrinxir Ordenanza de convivencia, residuos e limpeza viaria do Concello de Santiago de Compostela

ANUNCIO NOTIFICACIÓN INCOACIÓN PROCEDEMENTO SANCIONADOR Iniciación de expedientes sancionadores Ao non ser posible a práctica de notificación das resolucións recaídas dos procedementos sancionadores aos interesados que mais abaixo se indican, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro, de réxime xurídico das administracións públicas e procedemento administrativo común, se pon de manifesto que os expedientes de cada un dos interesados atópanse a súa disposición na Concellería de Familia, Educación, Muller e Igualdade, Benestar Social e Maiores do Concello para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio no BOP para alegar canto consideren convinte e propoñer as probas que estimen oportunas, e significándolles que transcorrido o mesmo, a notificación entenderase producida a todos os efectos legais. No caso de non formular alegacións, a iniciación do expediente será considerada proposta de resolución, de acordo co art.13.2 do RD 1398/1993, do 4 de agosto, cos efectos previstos nos artigos 18 e 19 do citado RD. O que se publica para coñecemento dos interesados. Santiago de Compostela, 05 de maio de 2014. O vicesecretario NATALIIA MALLACH SIESTO. A asesora xurídica de Servizos Sociais Decreto da Alcaldía 03/01/2012 Caridad Carmen Varghese Gomez Caro
12/05/2014 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (O-9/2014)

1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: O-9/2014 2. Obxecto do contrato: Mellora da mobilidade peoníl na rúa Maestro Clavé. Prazo de execución: once meses.3. Tramitación: ordinaria. Procedemento: aberto.4. Orzamento base de licitación: 1.395.932,24 € (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2º. 7. Clasificación: Grupo C, subgrupo 6, categoría d) e Grupo J, subgrupo 1, categoría d). 8. Presentación de proposicións: a) Prazo: vinteseis días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 30 de abril de 2014. O ALCALDE, P. D. A Tte. Alcalde Responsable de Facenda e Administración Pública Rosa Mª Gallego Neira.
12/05/2014 | Administración LocalProvincial
Deputación Provincial da Coruña
Área de Desenvolvemento Económico, Turismo e Medio Ambiente. Sec. de Promoción e Desenv. Turístico
Resolución provisional de concesión de subvencións correspondentes ao programa FO028B: subvencións de agricultura dirixido ás entidades asociativas agrarias e labregas para investimentos durante o ano 2014

RESOLUCIÓN PROVISIONAL DE CONCESIÓN DE SUBVENCIÓNS CORRESPONDENTES AO PROGRAMA FO028B: convocatoria do programa de subvencións de agricultura dirixido ás entidades asociativas agrarias e labregas da provincia da Coruña para investimentos durante o ano 2014 O Presidente desta Corporación, por resolución n.º 7.849 de 06/05/2014, aprobou a concesión provisional de subvencións correspondentes ao programa FO028B: convocatoria do programa de subvencións de agricultura dirixido ás entidades asociativas agrarias e labregas da provincia da Coruña para investimentos durante o ano 2014, o que se fai público para os efectos establecidos na base 1 das bases reguladoras xerais das convocatorias de subvencións dirixidas a entidades, da Deputación Provincial da Coruña.1.–Non admitir as solicitudes que figuran no anexo 1, polos motivos que se indican.2.–Conceder provisionalmente as subvencións ás entidades que se relacionan no anexo 2, polos importes que se indican, con cargo á partida orzamentaria 0510/414A/781, sendo o importe total proposto de 32.435,92 €. 3.–Conceder provisionalmente as subvencións ás entidades que se relacionan no Anexo 3, condicionadas a solucionar os motivos que se indican.4.–Publicar a presente resolución provisional no Boletín Oficial da Provincia, co que se entenderá notificada aos interesados, de acordo co establecido no art.59.6. b) da Lei 30/1992, de réxime xurídico das administracións públicas e do procedemento administrativo común. A título informativo, publicar esta resolución no taboleiro de edictos e na páxina web da Deputación.5.–Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os solicitantes poidan aceptar ou desistir da subvención e, se é o caso, presentar solicitude de reformulación ou de cambio de obxecto da subvención, presentar alegacións ou presentar emenda de erros. Transcorrido devandito prazo de 10 días sen que por parte dos solicitantes se houbese aceptado ou desistido da subvención e, se é o caso, presentado emenda dos erros advertidos, teranse por desistidos da petición de subvención ditándose resolución conforme ao disposto no artigo 42 da citada Lei 30/1992.6.–A presente resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos. A Coruña, 8 de maio de 2014. O presidente O secretario Diego Calvo Pouso José Luis Almau Supervía ANEXO 1 ANEXO 2 ANEXO 3
12/05/2014 | Administración LocalProvincial
Deputación Provincial da Coruña
Área de Desenvolvemento Económico, Turismo e Medio Ambiente. Sec. de Promoción e Desenv. Turístico
Resolución provisional de concesión de subvencións correspondentes ao programa FOENAA 2014: convocatoria do programa de subvencións dirixido a entidades para actividades de promoción económica, durante o ano 2014

O Presidente desta Corporación, por resolución da Presidencia nº 7881 do 6 de maio de 2014, aprobou a concesión provisional de subvencións correspondentes ao programa FOENAA2014: Convocatoria do programa de subvencións dirixido a entidades para actividades de promoción económica, durante o ano 2014, o que se fai público para os efectos establecidos na base 1 das Bases reguladoras xerais das convocatorias de subvencións dirixidas a entidades, da Deputación Provincial da Coruña.1.- Non admitir as solicitudes que figuran no Anexo 1, polos motivos que se indican.2.- Conceder provisionalmente as subvencións a entidades que se relaciona no Anexo 2, polos importes que se indican, con cargo á partida orzamentaria 0510/414B/481, sendo o importe total proposto de 277.552,23€. 3.- Conceder provisionalmente as subvencións aos concellos/entidades que se relacionan no Anexo-3, condicionadas a solucionar os motivos que se indican.4.- Publicar a presente resolución provisional no Boletín Oficial da Provincia, co que se entenderá notificada aos interesados, de acordo co establecido no art.59.6. b) da Lei 30/1992, de réxime xurídico das administracións públicas e do procedemento administrativo común. A título informativo, publicar esta resolución no taboleiro de edictos e na páxina web da Deputación.6.- Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os solicitantes poidan aceptar ou desistir da subvención e, se é o caso, presentar solicitude de reformulación ou de cambio de obxecto da subvención, presentar alegacións ou presentar emenda de erros. Transcorrido devandito prazo de 10 días sen que por parte dos solicitantes se houbese aceptado ou desistido da subvención e, se é o caso, presentado emenda dos erros advertidos, teranse por desistidos da petición de subvención ditándose resolución conforme ao disposto no artigo 42 da citada Lei 30/1992.7.- A presente resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos. Total 102.199,00€ Total 277.552,23€ Total 37.354,95 € A Coruña, 8 de maio de 2014 O PRESIDENTE, O SECRETARIO, Diego Calvo Pouso José Luis Almau Supervía
12/05/2014 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (S-10/2014)

Anuncio de licitación (S-10/2014) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: S-10/2014.2. Obxecto do contrato: subministración de medallas, trofeos e placas de agradecemento para o Servicio Municipal de Deportes. Duración: dous anos, prorrogables por un máis.3. Tramitación: ordinaria. Procedemento: aberto.4. Orzamento base de licitación: 70.954,40 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Correo electrónico: contratacion@aytolacoruna. es. d) Enderezo: praza de María Pita, 1-2.º. 7. Requisitos específicos do contratista: vésaxe prego de cláusulas administrativas.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días, contados a partir do seguinte ao deste anuncio.11. Gastos de anuncios: por conta do adxudicatario. A Coruña, 30 de abril de 2014. O ALCALDE, P. D. A Tte. alcalde responsable de Facenda e Administración Pública Rosa M.ª Gallego Neira
12/05/2014 | Administración LocalMunicipal
Rianxo
Recadación
Publicación colectiva de padróns municipais IBI 2014

Mediante acordos da Xunta de Goberno local de data 29 de abril de 2014, aprobáronse os padróns do Imposto de bens inmobles de natureza urbana, imposto de bens inmobles de cacterísticas especiais e imposto de bens inmobles de natureza rústica do ano 2014, os cales expóñense ó público, para a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria, durante o prazo de 15 días, a contar desde o día seguinte ó da publicación do presente edicto no “BOP” e no taboleiro de edictos do concello. Durante este prazo, os devanditos padróns estará ó dispor dos interesados no concello. Contra o acto de aprobación dos padróns e das liquidacións incorporadas a estes, os contribuíntes e, en xeral, os interesados, poderán interpo-los seguintes recursos: 1.- Reposición, perante a Alcaldía deste concello, no prazo de un mes, contado desde o día seguinte ó da finalización da exposición pública do padrón, que se entenderá rexeitado se ó transcorrer un mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses desde a súa interposición, se non o fose.3.- Poderá interporse calquera outro recurso que ós interesados lles conveña. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Imposto de bens inmobles de natureza urbana, imposto de bens inmobles de características especiais e imposto de bens inmobles de natureza rústica do ano 2014. Do 01 setembro a 20 de novembro de 2014, ambos inclusive. Agás os acollidos ao sistema de pago fracionado que serán pasados ao cobro os días 10 de xuño e 10 de setembro. Ingresos a través de Entidades de crédito que presten o servicio de Caixa Oficinas de Nova Caixa Galicia e resto de Entidades Colaboradoras Días hábiles, de luns a venres, das 09:00 ás 14:00 horas. Transcorrido o prazo de ingreso en período voluntario, as débedas serán esixidas polo procedemento de constrinximento e devengarán a recarga de constrinximento do 5%, 10% ou 20 % do importe das cotas segundo corresponda, xuros de demora e, de se-lo caso, as custas que se produzan. Rianxo, 30 de abril de 2014. O Alcalde Adolfo Muiños Sanchez
12/05/2014 | Administración LocalMunicipal
Lousame
Publicación anuncio para alleamento de ben inmoble

Por Resolución da Alcaldía con data 15 de abril de 2014, foi aprobado o alleamento por concurso, do ben inmoble formado por casa e terreo pertencentes ó patrimonio municipal do solo deste Concello, sitos en Corral de Abaixo, núm.1, Chousa – Camboño (Lousame), e o Prego de Cláusulas Administrativas Particulares. Publícase no Boletín Oficial da Provincia, por prazo de quince días, o anuncio de licitación do contrato de alleamento do dito ben por concurso público, co contido seguinte: 1. Entidade adxudicadora: Concello de Lousame.2. Obxecto do contrato: O obxecto do contrato é o alleamento dun ben integrante do patrimonio municipal de solo. a) Tramitación: Ordinaria. b) Procedemento: Concurso público por procedemento aberto.4. Orzamento base de licitación sen incluír impostos: 60.000 €. a) Provisional: Non se esixe. b) Definitiva: 5% do importe da adxudicación. a) Entidade: Concello de Lousame b) Domicilio: Portobravo, Lousame. c) Teléfono e fax: 981 82 04 94 – 981 82 18 65. a) Prazo: Quince días naturais desde a publicación deste anuncio no BOP da Coruña. b) Documentación a presentar: A prevista na cláusula novena do Prego de Cláusulas. c) Lugar de presentación: Os previstos no artigo 38.4 la Lei 30/1992, de Réxime Xurídico das Administracións Públicas e do Procedemento Administrativo Común. a) Entidade: Concello de Lousame. b) Domicilio: Portobravo - Lousame. c) Localidade: Lousame (A Coruña). d) Data: Quinto día hábil seguinte ó do remate do prazo de presentación das proposicións. Se coincide en sábado a apertura terá lugar o seguinte día hábil. e) Hora: 12:30 horas.9. Gastos de anuncios: Ata un importe máximo de 600,00 euros. «D. ________________________, con domicilio a efecto de notificacións en ___________, r/ ___________________, n.º ____, con DNI n.º ___________, en representación da Entidade _________________________________, con CIF n.º _______________, decatado da convocatoria de oferta, para o alleamento dunha casa con terreo pertencente ó patrimonio público do solo sito en Chousa, Camboño (Lousame), fago constar que coñezo o Prego que sirve de base ó contrato e que o acepto integramente, comprometéndome a adquirir o inmoble sinalado no prego de cláusulas, no prezo de ……………… Euros (en letra e número). No dito prezo non se inclúen impostos. Lugar, data e sinatura». Lousame, 22 de abril de 2014. Asdo.: Mª Teresa Villaverde Pais. Alcaldesa.
12/05/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Administración Industrial
Resolución de 2 de maio de 2014 da Xefatura Territorial da Coruña, pola que somete a información pública a petición de autorización das instalacións eléctricas que se describen no concello de Padrón (Núm. expte: IN407A 2014/55-1).

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: –Solicitante: ALUMINIOS CORTIZO. –Domicilio Social: LUGAR DE EXTRAMUNDI S/N, APTDO. CORREOS 68, 15900 PADRÓN. –Título: LMTS+CS+CTP 1600KVA EN POL. PICUSA- PADRÓN. –Situación: POL INDUSTRIAL PICUSA, PADRÓN. –Características Técnicas: - LMTS lonxitude total 96 m, dende o entroncamento (facilitado por UF) da LMT PAD802 ao CS, RHZ1 12/20 KV, 3 x (1 x 240 mm2) Al - CS da compañía que contén 3 celas de liña. - Centro de Protección e Medida do cliente que contén 1 cela de medida, 1 cela de protección con interruptor automático, 2 celas de remonte e 2 celas de liña (a trafo proxectado e trafo existente). - LMT lonxitude total de 162 m, dende a cela entrada/saída ata CT, RHZ1 12/20 KV, 3 x (1 x 95 mm2) Al.62 m discorren en gabia de 0,4x1,2 m con dous tubos de 160 mm de diámetro e un tubo de 125 mm de diámetro formigonar.100 m discorren polo interior da nave en bandexa de PVC lisa de 200 x 100 pousada en soportes de aceiro sobre viga de formigón a unha altura de 6 m ata o CT. - CT situado no exterior da nave, con cela de liña e cela de protección con fusibles. Trifásico 50 Hz con refrixeración natural de 1600 KVA, 20 KV/400 V e grupo de conexión Dyn11, con illamento en aceite de silicona. Tensión secundaria en baleiro 420 V. Todas aquelas persoas ou entidades que se consideren afectadas poderán presentar as súas alegacións nesta Xefatura Territorial, Edificio Administrativo Monelos, 1ª planta, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. A Coruña, a 2 de maio de 2014 O/A xefe/a territorial Por Vacante, art 30.3, Decreto 110/2013 ( DOG núm.140 do 24/07/2013) O xefe do Servizo de Administración Industrial Ionel Lucian Escabosa Del Cacho
12/05/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.44851. Ampliación de saneamento

Concello de Cerdido, solicita de Augas de Galicia a autorización de obras no lugar de Vila da Igrexa, parroquia de Cerdido (San Martiño), Concello de Cerdido (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.44851. As obras solicitadas consisten na ampliación dun saneamento existe mediante a construción dun novo ramal de 120,00 m. l. e tres pozos de rexistro. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cerdido ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 24 de abril de 2014 O xefe do servizo territorial Néstor Rodríguez Arias
12/05/2014 | Administración LocalMunicipal
Santiago de Compostela
Urbanismo
Anuncio de información pública LAP/416/2013

MONTELNOR solicitou licenza de apertura para nave destinada a montaxes de sistemas de telefonía e similares en VIA FARADAY (DE), 17 - SANTIAGO DE COMPOSTELA (A CORUÑA). Consonte o Decreto n.º 133/2008 de data 12 de xuño, polo que se regula a avaliación de incidencia ambiental, sométese a información pública por un prazo de VINTE DÍAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/416/2013 pode consultarse no Negociado de Aperturas deste Concello. Santiago de Compostela, 28 de abril de 2014. P. D. da Xunta de Goberno da cidade de Santiago de Compostela de 28/02/2013 A concelleira delegada da Área de Desenvolvemento Urbano e Sostible Asdo.: María Pardo Valdés
23/05/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.45145. Gandería S. A. T. Quinto. Concello de Sobrado

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO GANDERÍA S. A. T QUINTO, con CIF F-15739568 e enderezo en Viladomonte - Cumbraos, solicita de Augas de Galicia a autorización de obras no lugar de Viladomonte, parroquia de Cumbraos, no concello de Sobrado (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.45145. As obras solicitadas consisten na construción, dentro da zona de policía de leitos do regato de Rodelo, dun alpendre, unha cuberta para a fosa de xurros e un camiño de formigón nas instalacións gandeiras existentes situadas nas parcelas 356, 357 e 361 do polígono 28, no lugar de Viladomonte, parroquia de Cumbraos, no concello de Sobrado (A Coruña). O alpendre ten dimensións 42x22 m, a cuberta ocupa unha superficie de 1.400 m 2 e o camiño ten unha lonxitude de 310 m con 6 m de largo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sobrado ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 8 de maio de 2014. O xefe do Servizo Territorial Ángel Gómez Rey
23/05/2014 | Administración LocalMunicipal
A Coruña
Área de Medio Ambiente, Infraestructuras y Territorio
Servicio de Vivienda y Rehabilitación
Notificación a D. Juan Carlos Crespo Sobrino en relación co expediente de subvención solicitado pola C. P. Durán Loriga, 8

En relación co expediente de subvención para á rehabilitación de inmobles solicitado pola CC. PP. Durán Loriga, 8 e na que de entre os beneficiarios se encontra D. Pablino Chablani Pislariu se informa de que é necesario para podelo considerar beneficiario da subvención na fase de abono, que dea cumprida conta dos requisitos dispostos no ordenanza municipal de conservación e rehabilitación de inmobles, na Lei 38/2003, do 17 de novembro, Xeral de Subvencións e R. D. 887/2006, do 21 de xullo, polo que se aproba o Regulamento da Lei 38/2003, de 17 de novembro, Xeral de Subvencións, así como na Lei 9/2007, de 13 de xuño de subvencións de Galicia. Por iste motivo se procedeu a notificar ao beneficiario para que se subsanase o incumprimento dalgún dos requisitos regulamentados, as datas do intento de notificación foron as seguintes, Ambos intentos tiveron resultandos infructuosos e se devolveu por correos unha vez caducado en lista de espera. Ante a imposibilidade de practicar a notificación persoal, procédese a notificar mediante a publicación no Boletín Oficial da Provincia e no taboeiro de anuncios do Concello da Coruña para que o interesado proceda a subsanar o incumprimento dos requisitos necesarios para poder ser beneficiario da subvención. Para o coñecemento do contido íntegro do acto deberán dirixirse á Oficina Municipal de Rehabilitación sita na Avd. Alférez Provisional, 3, 15006 (A Coruña). Esta notificación efectúase segundo co estabrecido no 59.5 da Lei 30/1992, de 26 de novembro, do réxime xuridico das administracións públicas e do procedemento administrativo común. Se comunica ao interesado que segundo o que dispón o artigo 71 da Lei de réxime xurídico das administracións públicas e do procedemento administrativo común, se deberá dar cumprimento da solicitude efectuada no prazo de dez (10) días que contarán a partir do día seguinte o da notificación, e indicámoslles que se non o fai, teríamola por desistida da sua petición previa resolución e procederíase ao arquivo do seu expediente. A Coruña, 12 de maio de 2014 O TENENTE DE ALCALDE RESPONSABLE DA ÁREA DE MEDIO AMBIENTE, INFRAESTRUTURAS E TERRITORIO, Asdo.: Martín Fernández Prado
23/05/2014 | Administración LocalMunicipal
Noia
Secretaría
Anuncio de licitación por procedemento aberto para a adxudicación de subministración

1. Entidade adxudicadora: Concello de Noia Descrición: Subministración e instalación de placas solares térmicas na piscina municipal. Nomenclatura: CPV: 09331000 Lugar de execución: Piscina municipal do Concello de Noia Prazo de execución: 49 días naturais. Tramitación urxente Procedemento aberto Multiplicidade de criterios de adxudicación. Base de licitación: 123.966,93 € + 26.033,06 € (21% IVE) = 149.999,99 € Revisión de prezos: non procede. Provisional: Non Definitiva: 5% do importe de adxudicación excluído o IVE. Secretaría Municipal e Perfil do Contratante (www.noia.es) Rúa Rosalía de Castro, 2.15200 Noia (A Coruña) 981842100 7. Clasificación: Non Oferta económica: ata 20 puntos. Redución do prazo de execución: ata 20 puntos Ampliación do prazo de garantía: ata 10 puntos Data límite: 8 días naturais a contar desde o día seguinte ao da publicación do presente anuncio no BOP Documentación a presentar e lugar: Cláusula 5 e 6 do Prego de Cláusulas Administrativas Particulares.10. Apertura de ofertas: A data e hora de apertura do sobre B (acto público) será anunciada previamente no Perfil do Contratante nos termos sinalados no Prego de Cláusulas Administrativas Particulares.11. Gastos de publicación de anuncios de licitación e adxudicación: por conta do adxudicatario, ata un máximo de 1.000,00 € Noia, a 21 de maio de 2014. O Alcalde, Asdo. Rafael García Guerrero
23/05/2014 | Administración LocalMunicipal
A Baña
Padrón taxa subministro auga, 1º trimestre 2014

Elaborado pola empresa concesionaria dos servizos o padrón fiscal da taxa por servizos de subministración de auga e conservación de contadores e acometidas, correspondente ao 1º trimestre de 2014, o mesmo estará a disposición do público polo prazo de quince días hábiles a contar desde o día seguinte ao da publicación do presente anuncio no BOP, nas oficinas da Casa do Concello e na oficina de Espina & Delfín, S. L. sita na rúa Tedelle, 1 baixo, A Baña, en horario de 11:00 a 13:30 horas, xoves, para que as persoas interesadas poidan examinalo e, no seu caso, formular as reclamacións oportunas. Contra estes actos poderá formularse ante o alcalde o recurso de reposición previo ao contencioso-administrativo previsto no art.14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria. O pagamento poderá efectuarse nas oficinas da empresa Espina & Delfín, abertas ao público, en horario de 11:00 a 13:30 horas, xoves, en período voluntario ata o vindeiro 30 de xuño de 2014. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. A Baña, 15 de maio do 2014. O Alcalde, José Andrés García Cardeso
23/05/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.43090. Concello de Muros

O Concello de Muros, con CIF P1505400J e enderezo en Curro da Praza,1, solicita de Augas de Galicia a autorización de obras no lugar de Virxe do Camiño, parroquia de Muros (San Pedro), no concello de Muros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.43090 As obras solicitadas, segundo memoria presentada, consistirán en anovar os colectores secundarios nas rúas de Virxe do Camiño e no Parque do Furón, organizar as conexións domiciliarias domésticas e dos sumidoiros e transformación da rede de sumidoiros en separativa; así mesmo executarase un cruce da rede de fecais co río Queimado, a través dunha ponte do mesmo nome. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Muros ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 8 de maio de 2014 O xefe do servizo territorial Ángel Gómez Rey
23/05/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 13 de maio de 2014, da Xefatura Territorial da Coruña, pola que se somete a información pública a autorización administrativa dunha instalación eléctrica no Concello de Cabana de Bergantiños (expediente IN407A 2014/056)

Para os efectos previstos na Lei 24/2013 de 26 de decembro (BOE n.º 310), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa previa e a autorización administrativa de construción, en concreto, da instalación eléctrica que se describe: Solicitante: Unión Fenosa Distribución, S. A. Domicilio social: Avda. de Arteixo, 171 – 15007 A Coruña Denominación: Retranqueo LMT Lugar de Neaño Situación: Concello de Cabana de Bergantiños Tramo liña de media tensión aérea CBA-804-liña principal, a 20 kV., cunha lonxitude de 0,112 Km., con orixe no apoio nº20 existente a substituir da LMT. CBA-804, onde realizase a derivada ao CT. Neaño I, en condutor LA-110/116,2 mm 2 AL. E final no apoio nº21 existente a sustituir da LMT. CBA-804, tramo entre a derivada ao CT. Neaño I e o CT. Neaño. Tramo liña de media tensión aérea CBA-804-Derivada a CT. Neaño I, a 20 kV., cunha lonxitude de 0,017 Km., con orixe no apoio nº20 existente a substituir da LMT. CBA-804, onde realízase a derivada ao CT. Neaño I, en condutor LA-56/54,6 mm2 Al., e final no apoio nº20/1 existente a substituir da LMT. CBA-804, no tramo da derivada ao CT. Neaño I. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, sita na rúa Rúa Vicente Ferrer, 2-2ª planta, 15071 A Coruña no prazo de vinte días, a partir do día seguinte ao da última publicación da presente resolución. A Coruña, 13 de maio de 2014 O xefe/a territorial Por vacante O xefe do Servizo de Administración Industrial Artigo 30.3 Decreto 110/2013 ( DOG. nº 140 do 24.07.2013 ) Diadie Lahidalga Malysheva
23/05/2014 | Administración LocalMunicipal
Porto do Son
Anuncio de corrección de erros

Advertida a existencia dun erro no apartado TERCEIRO do edito de exposición ao público do padrón fiscal da taxa por subministración de auga, sumidoiros, canon da auga e coeficiente de vertedura, referido ao 3º trimestre de 2013, publicado no BOP nº 91 do 15/05/2014, procédese á publicación da redacción correcta: “TERCEIRO: Establecer o prazo de cobro en período voluntario, que será único e abranguerá dende o 1 de maio de 2014 ao 31 de maio de 2014.” Porto do Son, 15 de maio de 2014. O Alcalde- Presidente, Asdo. José Luis Oujo Pouso.